Diari Oficial de la Generalitat Valenciana


Sumari del DOGV 1754, del 30-03-1992 (1992/800283)

RESOLUCIÓ de 18 de febrer de 1992, de la Universitat d'Alacant, per la qual convoca a concurs places de cossos docents universitaris.
-------------------------------------------------------------------------------------------------------------------------------------

### Dades del document

Número de DOGV
:   1754

Data del DOGV
:   30-03-1992

Secció del DOGV
:   AUTORITATS I PERSONAL

Número del document
:   1992/800283


Data del document
:   18-02-1992

Organisme emissor
:   Universitat d'Alacant

Tipus de document
:   Resolució

Resolució de 18 de febrer de 1992, de la Universitat d'Alacant, per la qual convoca a concurs places de cossos docents universitaris.  
En execució del que disposa l?Estatut de la Universitat d'Alacant, aprovat pel Decret 107/1985, de 22 de juliol (Diari Oficial de la Generalitat Valenciana de 26 de setembre), i d'acord amb el que disposen l'article 38.2 de la Llei 11/1983, de 25 d'agost, i l'article 2.4 del Reial Decret 1888/1984, de 26 de setembre.  
Aquest rectorat resol convocar a concurs les places que es relacionen en l'annex I d'aquesta resolució, d'acord amb les bases següents:  
Primera  
Aquests concursos es regiran pel que disposen la Llei 11/1983, de 25 d'agost (Butlletí Oficial de l?Estat d?1 de setembre); el Reial Decret 1888/1984, de 26 de setembre (Butlletí Oficial de l?Estat de 26 d'octubre); el Reial Decret 1427/1986, de 13 de juny (Butlletí Oficial de l?Estat d'11 de juliol); l?Ordre de 28 de desembre de 1984 (Butlletí Oficial de l?Estat de 16 de gener de 1985), i, el que no preveuen, per la legislació general de funcionaris civils de l?estat.  
Segona  
Per a ser admesos als esmentats concursos, les persones aspirants hauran de reunir els requisits següents:  
a) Ser espanyol.  
b) Haver 'complit divuit anys i no haver-ne complit seixanta-cinc.  
c) No haver estat separat, mitjançant expedient disciplinari, del servei de l?estat o de l'administració autonòmica, institucional o local, ni estar inhabilitat per a l?exercici de les funcions públiques.  
d) No patir cap malaltia, ni estar limitat físicament o psíquica de manera incompatible amb l?execució de les funcions corresponents a professor d'universitat.  
Tercera  
Els aspirants, a més, hauran de reunir les condicions acadèmiques específiques que s'assenyalen a continuació:  
a) Per a concursar a les places de catedràtic d'universitat s'ha d'estar en possessió del títol de doctor i complir les condicions assenyalades en l'article 4, apartat 1, lletra c, del Reial Decret 1888/1984, de 26 de setembre.  
b) Per a concursar a les places de professor titular d'universitat s'ha d'estar en possessió del títol de doctor i complir les condicions assenyalades en l'article 37, apartat 4, de la Llei 11/1983, de 25 d'agost.  
c) Per a concursar a les places de catedràtic d'escola universitària s'ha d'estar en possessió del títol de doctor.  
d) Per a concursar a les places de professor titular d'escola universitària s'ha d'estar en possessió del títol de llicenciat, d'arquitecte o d'enginyer.  
Quarta  
Aquells que desitgen prendre part en el concurs trametran la sol·licitud corresponent al Rector de la Universitat d'Alacant, mitjançant qualsevol dels procediments establerts en la Llei de Procediment Administratiu, en el termini de vint dies hàbils a partir del dia següent al de la publicació d'aquesta convocatòria en el Butlletí Oficial de l?Estat, amb una instància, segons el model normalitzat (publicat en l'annex II de la Resolució de 18 d'abril de 1985, de la Secretaria d'Estat per a Universitats i -Investigació, dins el Butlletí Oficial de l?Estat núm. 102, de 29 d'abril de 1985), degudament emplenada, junt amb els altres documents que acrediten reunir els requisits per a participar en el concurs. D'acord amb l?article 5è.1, del Reial Decret 1427/1986, la concurrència dels requisits esmentats haurà d'estar referida sempre a una data anterior a l'acabament del termini fixat per a sol·licitar la participació en el concurs.  
Els aspirants hauran de justificar l?ingrés en la CAPAV i CAM d'Alacant, en el compte núm, 0540003/71 de l?oficina 3191, la quantitat de 1.500 pessetes en concepte de drets (400 pessetes per la formació d'expedient i 1.100 pessetes per drets d'examen) i acompanyaran el justificant que acredite l?ingrés amb la referència del número del concurs.  
Cinquena  
Acabat el termini de presentació de sol·licituds, el Rector de la Universitat d'Alacant, per qualsevol dels procediments establerts en la Llei de Procediment Administratiu, trametrà a tots els aspirants la llista completa de persones admeses i excloses, amb indicació de les causes d'exclusió. Contra aquesta resolució, aprovada la llista de persones admeses i excloses, els interessats podran presentar reclamació davant el rector en un termini de quinze dies hàbils, comptadors des del dia següent al de la notificació de la relació de persones admeses i excloses. Resoltes les possibles reclamacions, l?esmentada relació adquirirà la condició de definitiva.  
Sisena  
El president de la comissió, dins del termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de quinze dies naturals respecte la data de l'acte per al qual és citada, i hom convocarà:  
a) Tots els membres titulars de la comissió i, si escau, els suplents necessaris per a efectuar-ne l'acte de constitució.  
b) Totes les persones aspirants admeses a participar en el concurs, per a realitzar l'acte de presentació dels concursants, i s'assenyalarà el dia, l'hora i el lloc de realització de l'acte.  
Setena  
En l'acte de presentació, les persones concursants lliuraran al president de la comissió la documentació assenyalada en els articles 9 i 10 del Reial Decret 1888/1984, de 26 de setembre, modificat pel Reial Decret 1427/1986, de 13 de juny, en cada cas segons es tracte de concurs o de concurs de mèrits.  
Vuitena  
Les persones candidates per a la provisió de les places hauran de presentar en la Secretaria General de la Universitat, en el termini dels quinze dies hàbils següents al dia de l'acabament de l'actuació de la comissió, per qualssevol dels mitjans assenyalats en l'article 66 de la Llei de Procediment Administratiu, els documents següents:  
a) Fotocòpia del document d'identitat.  
b) Certificació mèdica oficial de no patir cap malaltia ni defecte físic o psíquic que impossibilite el desenvolupament de les funcions corresponents a professor d'universitat, certificat emès per la direcció provincial o conselleria, segons corresponga, que tinguen competències en matèria de sanitat.  
c) Declaració jurada de no haver estat separat de l'administració de l'estat, institucional o local, ni tampoc de les administracions de les comunitats autònomes, en virtut d'expedient disciplinari i no trobar-se inhabilitat per a l?exercici de la funció pública.  
Aquelles persones que tinguen la condició de funcionaris públics de carrera estaran exempts de justificar aquests documents i requisits i hauran de presentar certificació, del ministeri o organisme del qual depenen, acreditativa de la seua condició de funcionaris i de totes les circumstàncies que consten en el seu full de serveis.  
Alacant, 18 de febrer de 1992.   
El Rector en funcions:   
Francisco Ruiz Bevià.  
 ANNEX I  
Concurs núm.: 269.  
Tipus de concurs: concurs.  
Nombre de places: una.  
Cos al qual pertany la plaça: professors titulars d'universitat (A-581).  
Area de coneixement: Filologia Anglesa.  
Departament: Filologia Anglesa.  
Activitats a realitzar: docència i investigació en literatura nord-americana.  
Concurs núm.: 270.  
Tipus de concurs: concurs.  
Nombre de places: una.  
Cos al qual pertany la plaça: professors titulars d'universitat (A-525).  
Area de coneixement: Història del Dret i de les Institucions.  
Departament: Ciències Històrico-jurídiques.  
Activitats a realitzar: docència i investigació en història del dret.  
Concurs núm.: 271.  
Tipus de concurs: concurs.  
Nombre de places: una.  
Cos al qual pertany la plaça: catedràtics d'escola universitària (A-1059).  
Area de coneixement: Enginyeria de la Construcció.  
Departament: Enginyeria de la Construcció, Obres Públiques i Infrastructura Urbana.  
Activitats a realitzar: docència i investigació en química de l'enginyeria de la construcció.  
Concurs núm.: 272.  
Tipus de concurs: concurs.  
Nombre de places: una.  
Cos al qual pertany la plaça: professors titulars d'escola universitària (A-1068).  
Area de coneixement: Construccions Arquitectòniques.  
Departament: Construccions Arquitectòniques.  
Activitats a realitzar: docència en construcció II-III d'arquitectura tècnica.  
Concurs núm.: 273.  
Tipus de concurs: concurs.  
Nombre de places: una.  
Cos al qual pertany la plaça: professors titulars d'escola universitària (A-1069).  
Area de coneixement: Expressió Gràfica de l'Enginyeria.  
Departament: Expressió Gràfica i Cartografia.  
Activitats a realitzar: docència en dibuix tècnic i sistemes de representació d'obres públiques.